سلطنت معبر

سلطنتِ معبر جسے سلطنتِ مدورئی / مدوری بھی کہا جاتا ہے، جنوبی ہند کی موجودہ ریاست ٹمل ناڈو کے شہر مدورئی میں قائم یک مختصر المدت سلطنت تھی۔ اس پر ہندوستانی بولنے والے مسلمان غالب تھے۔ یہ سلطنت 1335ء میں اس وقت قائم ہوئی جب شمالی ہند کے شہر کیتھل سے تعلق رکھنے والے جلال الدین احسن خاں نے مدورئی میں اپنی حکومت کا اعلان کیا اور سلطنتِ دہلی سے آزادی حاصل کر لی۔

احسن خاں اور ان کی نسل نے 1378ء تک سلطنتِ مدورئی اور اس کے گرد و نواح کے علاقوں پر حکومت کی۔ اسی سال آخری سلطان علاء الدین سکندر شاہ مدورئی کی لڑائی میں میں کمار کمپن کے ہاتھوں قتل ہو گئے اور ان کی فوجیں وجے نگر سلطنت کے ہاتھوں شکست کھا گئیں۔ اس کے بعد وجے نگر سلطنت نے معبر سلطنت کو اپنے قبضے میں لے لیا۔ 43 برس کے اس مختصر عرصے میں اس سلطنت پر آٹھ مختلف سلاطین نے حکومت کی۔

 حوالہ جات 

زمرہ:تاریخ تروچراپلی
زمرہ:تاریخ مدورئی
زمرہ:ہندوستان کی سابق سلطنتیں
زمرہ:1378ء میں تحلیل ہونے والی ریاستیں اور عملداریاں